b'\n_START_ARTICLE_\nKirk Hammett\n_START_SECTION_\nZgodnje \xc5\xbeivljenje\n_START_PARAGRAPH_\nKirk Hammet se je rodil 18. Novembra 1962 materi Teofili in irskemu o\xc4\x8detu. \xc5\xa0olal se je v De Anza High School v Richmondu, Kaliforniji. Zanimanje za glasbo je dobil od bratove obse\xc5\xbene kolekcije posnetkov, ki so obsegale Jimi Hendrixa in Led Zeppelin. Vse to ga je vodilo, da je pri 15 letih prijel za kitaro.  Kmalu zatem si je kupil elektri\xc4\x8dno kitaro 1974 Gibson Flying V. V svoji odlo\xc4\x8dnosti, da si kupi novo glasbeno opremo, je Kirk za\xc4\x8del delati v Burger Kingu. Z zaslu\xc5\xbeenim si je kupil svoj prvi Marshall oja\xc4\x8devalec.\n_START_SECTION_\nOdraslo \xc5\xbeivljenje\n_START_PARAGRAPH_\nTrenutno \xc5\xbeivi v San Franciscu s svojo \xc5\xbeeno Lani, s katero je poro\xc4\x8den od leta 1998. Skupaj imata dva sina, Angela in Vincenzoja.  _NEWLINE_V svojem prostem \xc4\x8dasu rad zbira hollywoodske spominke iz razli\xc4\x8dnih grozljivk. Na festivalu Orion Music + More je predstavil svojo zbirko vsem obo\xc5\xbeevalcem. Ogledali so si lahko stripe, igra\xc4\x8de, posterje in lutke. Poleg zbirke je leta 2012 napisal svojo prvo knjigo Too Much Horror Business, v kateri so predstavljeni vsi spominki. _NEWLINE_Po kon\xc4\x8dani turneji leta 1993 se je vpisal na mestno univerzo, kjer je obiskoval predavanja o filmu in azijski umetnosti.\n_START_SECTION_\nExodus (1980\xe2\x80\x931983)\n_START_PARAGRAPH_\nSvojo prvo skupino Exodus je zasnoval s Paulom Baloffom.  To je bila trash metal skupina iz East Baya. ki si je kri\xc5\xbeala pot z Metalico v letih 1982 in 1983.  S skupino je posnel samo en demo, ki se je imenoval 1982 Demo.\n_START_SECTION_\nMetallica (1983\xe2\x80\x93danes)\n_START_PARAGRAPH_\nAprila 1983 je dobil telefonski klic od Metallice iz New Yorka. Ker so odpustili Dava Mustaina, so ga poklicali na avdicijo. Kirk je zbral denar in prvi\xc4\x8d odletel iz Kalifornije. Takoj ko so se spoznali, so vedeli, da so na\xc5\xa1li pravega kitarista. Z njimi je do konca posnel album Kill\xe2\x80\x99em All in od\xc5\xa1el na prvo turnejo. V tem \xc4\x8dasu je imel tudi u\xc4\x8dne ure kitare pri virtuozu Joe Satrianiju.  Metallici je prispeval vse od drugega albuma. Eden bolj znanih prispevanj je iz pesmi Enter Sandman, ki je postala ena najpopularnej\xc5\xa1ih pesmi skupine. _NEWLINE_Leta 1986 na turneji Master of Puppets sta si Kirk in basist Metallice Cliff Burton izmenjala le\xc5\xbei\xc5\xa1\xc4\x8da na avtobusu, kar je vodilo do smrti basista zaradi nesre\xc4\x8de. Kasneje je Kirk povedal, da bi po druga\xc4\x8dnih dogodkih v nesre\xc4\x8di umrl on. _NEWLINE_Aprila 2009 je bil skupaj z ostalimi \xc4\x8dlani skupine sprejet v Rock and Roll Hall of Fame v Clevelandu.'